陳士奇 (明朝)

陳士奇（），字平人，福建漳州府镇海衛人（漳浦县），原籍興化府莆田縣。明末政治人物。官至四川巡撫。張獻忠破重慶，不屈而死。

生平
好学，有文名，但不知兵事。萬曆四十三年（1615年）乙卯科福建鄉試舉人，天啓五年（1625年）乙丑科進士，授中書舍人。崇禎四年（1631年）授禮部主事，升廣西提學僉事。因父喪丁憂歸里。服闋，起用為重慶兵備，不久改貴州，再督學政。又因母喪丁憂。服闋，起爲贛州兵備參議，進副使，督四川學政。廷臣交相上疏，薦舉士奇知兵。

崇禎十五年（1643年）秋，擢右僉都御史，接替廖大奇，巡撫四川。松潘兵變，聚眾數萬人，士奇諭以禍福，全部就撫。士奇本為文人，好與諸生談兵，朝廷以為其通曉兵事，結果臨戰卻以文墨為事，導致軍政廢弛。女將秦良玉請求分守十三關隘，士奇也置之不理。四川防守堪憂。

崇禎十六年十二月，朝議以其不稱職，命龍文光代之。崇禎十七年（1644年）四月，北京發生甲申之變，大顺李自成入城，崇禎帝自殺。陳士奇本已卸任，聞訊道：「必報國讎。」於是留駐重慶，抗擊張獻忠。二十日，城破，陳士奇與副使陳、知府王行儉、知縣王錫均被執。士奇大罵。敵兵將其縛於教場，方要處決，忽然雷雨大作，咫尺不見。張獻忠仰天道：「我殺人，何與天事！」用大砲向天轟擊。不久，天氣轉晴，於是繼續行刑。士奇罵不絕口而死。《明史》有傳。《明史·卷二百六十三》：陳士奇，字平人，漳浦人也。好學，有文名，不知兵。舉天啟五年進士，授中書舍人。崇禎四年考選，授禮部主事，擢廣西提學僉事。父憂歸。服闋，起重慶兵備，尋改貴州，復督學政。母憂闋，起贛州兵備參議，進副使，督四川學政。廷臣交章薦士奇知兵。十五年秋，擢右僉都御史，代廖大奇巡撫四川。松潘兵變，眾數萬，士奇諭以禍福，咸就撫。搖、黃賊十三家，縱橫川東北十餘年，殺掠軍民無算；執少壯，文其面為軍，至數十萬。士奇檄副使陳其赤、葛征奇，參將趙榮貴等進討，屢告捷。而賊狡，迄不能制。士奇本文人，再督學政，好與諸生談兵，朝士以士奇知兵。及秉節鉞，反以文墨為事，軍政廢弛。石砫女將秦良玉嘗圖全蜀形勢，請益兵分守十三隘，扼賊奔突。置不問，蜀以是擾。明年十二月，朝議以其不任，命龍文光代之。士奇方候代，而陽平將趙光遠擁兵二萬，護瑞王常浩自漢中來奔，士民避難者又數萬，至保寧，蜀人震駭。士奇馳責光遠曰：「若退守陽平關，為吾捍衛，不惜二萬金犒軍。如頓此，需厚餉，吾頭可斷，餉不可得也。」光遠退屯陽平，王以三千騎奔重慶。明年四月，文光受代，士奇將行，京師告變。士奇自以知兵也，曰：「必報國讎。」遂留駐重慶，遣水師參將曾英擊賊於忠州，焚其舟；遣趙榮貴御賊於梁山。獻忠由葫蘆壩左步右騎，翼舟而上，二將敗奔，遂奪佛圖關，陷涪州。士奇征石砫援兵不至。或勸：「公已謝事，宜去。」士奇不可。賊抵城下，擊以滾砲，賊死無數。二十日夜，黑雲四布，賊穴地轟城。城陷，王、士奇及副使陳纁、知府王行儉、知縣王錫俱被執。士奇大罵，賊縛於教場，將殺之，忽雷雨晦冥，咫尺不見。獻忠仰而詬曰：「我殺人，何與天事！」用大砲向天叢擊。俄晴霽，遂肆僇。士奇罵不絕口而死，王亦遇害，賊集軍民三萬七千餘人，斫其臂。遂犯成都。

 身後 
隆武时，赠尚书，谥号“忠节”。乾隆四十一年（1776年）十一月，清廷頒旨賜謚“忠烈”。

重庆曾有祭祀陳士奇、王行儉、王錫三人的三忠祠。《池北偶談·卷六·談獻二》重慶三忠：獻賊自荊州上峽，攻陷重慶，蜀撫都御史陳公（士奇）、重慶太守王公（行儉）、巴縣令王公（錫），同日罵賊被磔死。酆都林君明俊作《三忠傳》，今巴人立三忠祠祀之。

 注釋 

 參考書目 
 張廷玉等，《明史》

Category:明朝中書舍人
Category:明朝禮部主事
Category:明朝僉都御史
Category:明朝四川巡撫
Category:明朝四川按察司副使
Category:明朝死于凌迟者
Category:漳浦人
Shi